ai4bharat/Pralekha huggingface dataset:
ప్రధాన మంత్రి కార్యాలయం
లోకమాన్య తిలక్ జయంతి సందర్భంగా ఆయనకు ఘనంగా నివాళులర్పించిన ప్రధానమంత్రి శ్రీ నరేంద్ర మోదీ.
లోకమాన్య తిలక్ జయంతి సందర్భంగా ప్రధానమంత్రి శ్రీ నరేంద్ర మోదీ ఆయనకు ఘనంగా నివాళులర్పించారు. వారి అసమాన ధైర్యసాహసాలు, వీరోచిత పోరాటం, స్వాతంత్య్ర ఉద్యమంలో
అంకిత భావం వంటివి దేశప్రజలకు ఎల్లవేళలా ప్రేరణగా నిలుస్తాయని ఆయన పేర్కొన్నారు.
ఈ సందర్బంగా ప్రధానమంత్రి ఒక ట్వీట్ చేస్తూ,
“ పూర్ణ స్వరాజ్ డిమాండ్తో విదేశీ పాలనకు చరమగీతం పాడిన అమర వీరుడు లోకమాన్య తిలక్ జయంతి సందర్భంగా ఆ మహనీయుడికి కోటి కోటి వందనాలు. దేశ స్వాతంత్య్ర పోరాటంలో ఆయన చూపిన ధైర్యం,
జరిపిన పోరాటం, అంకితభావం దేశప్రజలకు ఎల్లవేళలా స్ఫూర్తిదాయకం గా నిలుస్తుంది ”అని పేర్కొన్నారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
అక్టోబర్ నెలలో నమోదైన ప్రగతిని, సాధించిన విజయాలను వెల్లడించిన యూఐడిఏఐ
అక్టోబర్లో 175 కోట్లకు పైగా ఆధార్ ప్రామాణీకరణ లావాదేవీలు
నెలలో 23.64 కోట్ల ఏఈపిఎస్ లావాదేవీలు
అక్టోబరులో ఆధార్ను ఉపయోగించి 23.56 కోట్ల ఇ-కెవైసి లావాదేవీలు
ఆధార్ స్వీకరణ మరియు వినియోగం భారతదేశం అంతటా పురోగమిస్తోంది. ఇది జీవితాల్లో మార్పుతో పాటు దేశవాసులకు జీవన సౌలభ్యాన్ని కల్పిస్తుంది. ఈ క్రమంలో అక్టోబర్లో ఆధార్ ద్వారా 175.44 కోట్ల ప్రామాణీకరణ లావాదేవీలు జరిగాయి.
ఈ నెలవారీ లావాదేవీల్లో ఎక్కువ భాగం ఫింగర్ప్రింట్ బయోమెట్రిక్ ప్రామాణీకరణను ఉపయోగించి చేయగా ఆ తర్వాత డెమోగ్రాఫిక్ మరియు ఓటీపీ ప్రమాణీకరణ ద్వారా జరిగాయి.
ఇప్పటివరకు నమోదైన వివరాల మేరకు అక్టోబర్ చివరి నాటికి 12 అంకెల డిజిటల్ ఐడీని ఉపయోగించడం ద్వారా సంచితంగా దాదాపు 8426 కోట్ల ప్రామాణీకరణ లావాదేవీలు పూర్తయ్యాయి. ఇది సుపరిపాలనలో మరియు సంక్షేమ బట్వాడాలో ఆధార్ ఏ స్థాయి పాత్ర పోషిస్తుందో సూచిస్తుంది.
ప్రధాన మంత్రి శ్రీ నరేంద్ర మోదీ దార్శనికతతో చేపట్టిన డిజిటల్ ఇండియాకు మద్దతు ఇవ్వడంలో ఆధార్ కీలక పాత్ర పోషిస్తోంది. వీటిలో 'జీవన్ ప్రమాణ్', ఇ-కెవైసి, లాస్ట్ మైల్ బ్యాంకింగ్ కోసం ఎఇపిఎస్, డిబిటి లేదా ఆధార్ ఎనేబుల్ ధృవీకరణ వంటివి ఇందులో ఉన్నాయి.
ఫేస్ అథెంటికేషన్ లావాదేవీల సంఖ్య సెప్టెంబర్లో 4.67 లక్షలు ఉండగా అక్టోబర్లో 37 లక్షలకు పెరిగింది. ఫేస్ అథెంటికేషన్ అనేది బ్యాంకులు లేదా సాధారణ సేవా కేంద్రాలను సందర్శించకుండా వారి మొబైల్ ఫోన్లను ఉపయోగించడం ద్వారా ఇంట్లోనే డిజిటల్ లైఫ్ సర్టిఫికేట్ను రూపొందించడానికి పెన్షనర్లను సులభతరం చేస్తుంది, తద్వారా సీనియర్ సిటిజన్ల జీవన సౌలభ్యాన్ని ప్రోత్సహిస్తుంది.
అదేవిధంగా ఒక్క అక్టోబర్లోనే ఆధార్ని ఉపయోగించి 23.56 కోట్ల ఇ-కెవైసి లావాదేవీలు జరిగాయి. 2022 అక్టోబర్ చివరి నాటికి ఆధార్ ద్వారా ఇ-కెవైసి లావాదేవీల సంచిత సంఖ్య ఇప్పుడు 1321.49 కోట్లకు పెరిగింది.
బ్యాంకింగ్ మరియు నాన్-బ్యాంకింగ్ ఫైనాన్షియల్ సర్వీసెస్కు పారదర్శకమైన మరియు మెరుగైన కస్టమర్ అనుభవాన్ని అందించడం మరియు సులభంగా వ్యాపారం చేయడంలో ఆధార్ ఇ-కెవైసీ సర్వీసులు కీలక పాత్ర పోషిస్తున్నాయి.
ఆధార్ హోల్డర్ స్పష్టమైన సమ్మతి తర్వాత మాత్రమే ఇ-కెవైసీ లావాదేవీ అమలు చేయబడుతుంది. అలాగే కెవైసీ కోసం భౌతిక వ్రాతపని మరియు వ్యక్తిగత ధృవీకరణ అవసరాన్ని ఇది తొలగిస్తుంది.
అదేవిధంగా ఆధార్ ఎనేబుల్డ్ పేమెంట్ సిస్టమ్  ఆదాయ పిరమిడ్ దిగువన ఆర్థిక చేరికను ఎనేబుల్ చేస్తుంది.
ఒక్క అక్టోబర్లోనే భారతదేశం అంతటా 23.64 కోట్ల ఏఈపిఎస్ లావాదేవీలు జరిగాయి, ఇది సెప్టెంబర్తో పోలిస్తే 12.4% ఎక్కువ. 1573.48 కోట్ల లాస్ట్ మైల్ బ్యాంకింగ్ లావాదేవీలు ఏఈపిఎస్ మరియు మైక్రో-ఏటీఎంల నెట్వర్క్ ద్వారా అక్టోబర్ 2022 చివరి నాటికి సాధ్యమయ్యాయి.
ఇప్పటివరకు కేంద్ర మరియు రాష్ట్రాలు రెండూ అమలు చేస్తున్న దేశంలోని 1100 సంక్షేమ పథకాలకు ఆధార్ను ఉపయోగించాలని నోటిఫై చేయబడ్డాయి. డిజిటల్ ఐడీ లక్ష్యం లబ్ధిదారులకు సంక్షేమ సేవలను సమర్థత, పారదర్శకత మరియు డెలివరీ చేయడంలో కేంద్రం మరియు రాష్ట్రాల్లోని వివిధ మంత్రిత్వ శాఖలు మరియు విభాగాలకు సహాయం చేస్తోంది.
ఆరోగ్య, కుటుంబ సంక్షేమ మంత్రిత్వ శాఖ
ప్రస్తుతం దేశంలో కోవిడ్ బాధితులు 3,58,692 మాత్రమే
6,53,750కి పెరిగిన కోలుకున్నవారి సంఖ్య
అత్యవసరంగా బీహార్ కు ప్రత్యేక కేంద్ర బృందాలు
సకాలంలో స్పందించి వ్యూహాత్మకంగా తీసుకుంటున్న చర్యల ఫలితంగాను, కేంద్ర రాష్ట్ర ప్రభుత్వాలు ఉమ్మడిగా అనుసరిస్తున్న చికిత్స కారణంగాను ప్రస్తుతం కోవిడ్ బాధితుల సంఖ్య అదుపులో ఉంది. ప్రస్తుతం కోవిడ్ తో బాధపడుతున్నవారు 3,58,692 మంది మాత్రమే.
కోలుకున్నవారి సంఖ్య మరింత పెరిగి 6,53,750కు చేరింది. కోలుకున్నవారికి, చికిత్సలో ఉన్నవారికీ మధ్య అంతరం బాగా పెరుగుతోంది. ఇంకా బాధితులుగా ఉన్న 3,58,692 మందికి చికిత్స అందుతొంది.
కేంద్ర ప్రభుత్వంతో రాష్ట్రాలు, కేంద్ర పాలితప్రాంతాలు సమన్వయం చేసుకుంటూ కోవిడ్ నియంత్రణ చర్యలు అమలు చేయడం వలన ఈ సంక్షోభాన్ని సమర్థంగా ఎదుర్కోగలుగుతున్నారు. అవసరమైనప్పుడు కేంద్రం తన ప్రత్యేక బృందాలను పంపుతూ రాష్ట్ర ప్రభుత్వాలకు అండగా నిలుస్తోంది. అదే కోవలో బీహార్ కు కూడా కేంద్ర బృందాలను పంపింది. కోవిడ్ వ్యాప్తి తీరును అంచనా వేయడంతో బాటు కట్టడి తీసుకోవాల్సిన చర్యలను ఈ బృందం పర్యవేక్షిస్తుంది. ఈ బృందంలో ఆరోగ్య, కుటుంబ సంక్షేమ మంత్రిత్వ శాఖ సంయుక్త కార్యదర్శి శ్రీ లవ్ అగర్వాల్, ఎం సి డి సి డైరెక్టర్ డాక్టర ఎస్ కె సింగ్, ఎయిమ్స్ అసోసియేట్ ప్రొఫెసర డాక్టర్ నీరజ్ నిశ్చల ఉన్నారు. ఈ బృందం రేపు బీహార్ చేరుకుంటుంది.
కోవిడ్ నివారణ చర్యల్లో భాగంగా ఇంటింటి సర్వే చేపట్టడం కొనసాగుతోంది. సోకే అవకాశం ఉన్నవాళ్లను గుర్తించటం, కంటెయిన్మెంట్, బఫర్ జిన్లను గుర్తించి వ్యాపించకుండా చర్యలు తీసుకోవడం, బాధితులకు సమర్థంగా చికిత్స అందించటం జరుగుతోంది. ఇందుకు గాను ప్రామాణిక చికిత్సా విధానాలు అనుసరిస్తున్నారు. ఆసుపత్రులలో మౌలిక సదుపాయాలు పెంచటానికి కూడా అత్యంత ప్రాధాన్యమిస్తున్నారు. ఈ చర్యల వల్లనే కొలుకున్నవారి సంఖ్య బాగా పెరిగింది.
గడిచిన 24గంటల్లో 17,994 మంది కోవిడ్ బాధితులు కోలుకున్నారు. కోలుకున్నవారి శాతం 63% కు చేరింది.
భారత వైద్య పరిశోధన మండలి తాజా వ్యూహంలో భాగంగా ఆర్ ఎం పి డాక్టర్లు కూడా పరీక్షలకు సిఫార్సు చేసే అవకాశం కల్పించటంతో పరీక్షల సంఖ్య బాగా పెరిగింది. గత 24 గంటల్లో మొత్తం 3,61,024 శాంపిల్స్ పరీక్షించారు. దీంతో ఇప్పటిదాకా జరిపిన మొత్తం పరీక్షలు1,34,33,742కి చేరాయి. దాంతో దేశంలో ప్రతి పది లక్షల మందిలో 9734.6.పరీక్షలు చేసినట్టయింది
గేటెడ్ కమ్యూనిటీలలో, కాంప్లెక్స్ లలో నివసించే వారు కోరిన పక్షంలో అక్కడ ఒక కోవిడ్ కేంద్రాన్ని ఏర్పాటు చేయటానికి సిద్ధంగా ఉన్నట్టు ఆరోగ్య, కుటుంబ సంక్షేమ శాఖ తెలియజేసింది.
వివరాలు చూడాల్సిన చిరునామా:
https://www.mohfw.gov.in/pdf/CovidCareFacilityinGatedcomplexes.pdf
గేటెడ కాంప్లెక్స్ లలో ఉండేవారికోసం ఒక సలహా పత్రాన్ని కూడా
విడుదల చేసింది. అది ఇక్కడ చూడవచ్చు.
https://www.mohfw.gov.in/pdf/AdvisoryforRWAsonCOVID19.pdf
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి
పౌర విమానయాన మంత్రిత్వ శాఖ
డ్రోన్ల ద్వారా కరోనా టీకా డెలివరీ చేసే సాధ్యాసాధ్యాల అధ్యయనం కోసం ఐసీఎంఆర్కు అనుమతి
డ్రోన్లను ఉపయోగించి కరోనా టీకాలను డెలివరీ చేసే అంశంలో సాధ్యాసాధ్యాల అధ్యయనం కోసం, 'ఇండియన్ కౌన్సిల్ ఆఫ్ మెడికల్ రీసెర్చ్' కు 'పౌర విమానయాన మంత్రిత్వ శాఖ', 'డైరెక్టరేట్ జనరల్ ఆఫ్ సివిల్ ఏవియేషన్'  షరతులతో కూడిన అనుమతినిచ్చాయి. కాన్పూర్ ఐఐటీతో కలిసి ఐసీఎంఆర్ ఈ ప్రాజెక్టు చేపడుతోంది. తదుపరి ఆదేశాలు వచ్చే వరకు లేదా ఒక సంవత్సరం వరకు ఈ అనుమతి చెల్లుబాటు అవుతుంది.
డోన్ల వినియోగం కోసం ఈ క్రింది సంస్థలకు కూడా షరతులతో కూడిన అనుమతులు లభించాయి. ఒక ఏడాదిపాటు లేదా తదుపరి ఆదేశాలు వచ్చేవరకు అనుమతి చెల్లుబాటు అవుతుంది.జీఐఎస్ ఆధారిత ఆస్తుల సమాచారం &ఎలక్ట్రానిక్ టాక్స్ రిజిస్టర్ తయారు చేయడానికి - డెహ్రాడూన్, హాల్ద్వానీ, హరిద్వార్, రుద్రపూర్లో ఉన్న నగర్ నిగమ్ సంస్థకురైలు ప్రమాద స్థలాల పరిశీలన, రైల్వే ఆస్తుల రక్షణ కోసం - పశ్చిమ మధ్య రైల్వే, 'కోటా'కు ఏడాది పాటు అనుమతిరైలు ప్రమాద స్థలాల పరిశీలన, రైల్వే ఆస్తుల రక్షణ కోసం - పశ్చిమ మధ్య రైల్వే, 'కట్నీ'కు ఏడాది పాటు అనుమతి
వీటితో పాటు, ఆస్తుల తనిఖీ, నమోదు కోసం వేదాంత లిమిటెడ్  సంస్థకు 08/04/2022 వరకు డ్రోన్ వినియోగానికి షరతులతో కూడిన అనుమతి దక్కింది.
పౌర విమానయాన మంత్రిత్వ శాఖ, డీజీసీఏ విధించిన షరతులను కచ్చితంగా పాటిస్తేనే ఆయా సంస్థలకు అనుమతి చెల్లుబాటు అవుతుంది. ఏ షరతును ఉల్లంఘించినా అనుమతి రద్దుతోపాటు, ఆ సంస్థపై చర్యలు తీసుకుంటారు. పైన పేర్కొన్న సంస్థలు డ్రోన్లను ఉపయోగించేందుకు అనుమతి మంజూరుపై జారీ చేసిన ప్రజా ప్రకటన లింకులను మంత్రిత్వ శాఖ వెబ్సైట్ నుంచి పొందవచ్చు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 వాక్సినేషన్ అప్డేట్
24 కోట్లకుపైగా వాక్సిన్ డోస్లు రాష్ట్రాలు, కేంద్ర పాలిత ప్రాంతాలకు పంపిణీ
వాక్సిన్ వేసేందుకు రాష్ట్రాలు, కేంద్ర పాలిత ప్రాంతాలవద్ద అందుబాటులో ఉన్న 1.65 కోట్ల డోస్లు
దేశ వ్యాప్త వాక్సినేషన్ కార్యక్రమంలో భాగంగా భారత ప్రభుత్వం రాష్ట్రాలు, కేంద్రపాలిత ప్రాంతాలకు కోవిడ్ వాక్సిన్లు ఉచితంగా అందించడం ద్వారా మద్దతు నిస్తోంది. అలాగే రాష్ట్రాలు, కేంద్రపాలిత ప్రాంతాలు వాక్సిన్ డోస్లను నేరుగా సమకూర్చుకునేందుకు వెసులుబాటు కల్పిస్తోంది.కోవిడ్ వ్యాప్తిని అరికట్టడంలో వాక్సినేషన్ అనేది కోవిడ్ అనుకూల ప్రవర్తన,టెస్ట్, ట్రాక్, ట్రీట్ తోపాటు ఎంతో కీలకమైన స్తంభంగా ప్రభుత్వం సమగ్ర వ్యూహంలో భాగంగా అమలు చేస్తున్నది.
కోవిడ్ -19 కు సంబంధించి సరళీకృత, వేగవంతమైన 3 వ దశ కోవిడ్ -19 వాక్సినేషన్ 2021 మే 1 నుంచి ప్రారంభమైంది.
ప్రస్తుత వ్యూహం కింద, ప్రతి నెల కేంద్ర డ్రగ్స్ లేబరెటరీ  ఆమోదించిన తయారీ దారుకు చెందిన వాక్సిన్ డోస్ లైనా 50 శాతం వరకు ప్రభుత్వం సమీకరిస్తుంది. ఈ డొస్లను కేంద్ర ప్రభత్వం ఇదివరికటి మాదిరి ఉచితంగా రాష్ట్రాలు, కేంద్రపాలిత ప్రాంతాలకు అందుబాటులో ఉంచుతుంది.
రాష్ట్రాలు, కేంద్రపాలిత ప్రాంతాలకు ఇప్పటివరకు 24 కోట్ల  వాక్సిన్ డోస్లను భారత ప్రభుత్వం ఉచిత పంపిణీ విధానం ద్వారా , అలాగే నేరుగా రాష్ట్రాలు సేకరించుకునే కేటగిరిద్వారా సమకూర్చింది.
ఇందులో, వృధా అయిన వాటితో కలిపి మొత్తం 22,65,08 ,508 డోస్ లు  వాడారు.
1,65 కోట్ల  కోవిడ్ వాక్సిన్ డోస్లు ఇంకా రాష్ట్రాలు, కేంద్ర పాలిత ప్రాంతాల వద్ద వినియోగించడానికి అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 203.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 3.25 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,03,53,52,325
|
|
అందుబాటులోని నిల్వలు
|
|
3,25,80,370
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 203.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 3.25 కోట్లకు పైగా  డోసులు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 78.02 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 6.02 కోట్లకుపైగా నిల్వలు; పంపిణీ మార్గంలో 33 లక్షలకుపైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
78,02,17,775
|
|
పంపిణీ మార్గంలో ఉన్నవి
|
|
33,08,560
|
|
అందుబాటులోని నిల్వలు
|
|
6,02,70,245
78.02 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి. మరో 33 లక్షలకుపైగా  డోసులు పంపిణీ మార్గంలో ఉన్నాయి.
రాష్ట్రాలు, కేంద్ర పాలిత ప్రాంతాల వద్ద 6.02 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
(Visitor Counter : 102
సమాచార, ప్రసార మంత్రిత్వ శాఖ
ప్రత్యేక ప్రచారం 2.0 రూ.25.63 కోట్ల ఆదాయం ఆర్జన
కేంద్ర సమాచార & ప్రసార మంత్రిత్వ శాఖ, దాని అనుబంధ కార్యాలయాలు ప్రత్యేక ప్రచారం 2.0లో భారీ విజయం సాధించాయి. స్వచ్ఛత కార్యక్రమాల్లో భాగంగా 4.73 లక్షల కిలోల వ్యర్థాలను అమ్మడం ద్వారా రూ.25.63 కోట్ల ఆదాయాన్ని ఆర్జించాయి. 2022 నవంబర్ నుంచి 2023 ఆగస్టు వరకు సాగిన ఈ ప్రక్రియలో 11.43 లక్షల చదరపు అడుగుల స్థలం కూడా అందుబాటులోకి వచ్చింది. మంత్రి శ్రీ అనురాగ్ ఠాకూర్, సహాయ మంత్రి డాక్టర్ ఎల్.మురుగన్ మార్గదర్శకత్వంలో, కార్యదర్శి శ్రీ అపూర్వ చంద్ర ఈ కార్యక్రమాన్ని నిరంతరం సమీక్షించారు.
నౌకారవాణా మంత్రిత్వ శాఖ
సముద్ర రంగంలో నైపుణ్యాభివృద్ధిపై అవగాహన ఒప్పందం
సముద్ర రంగంలో సంయుక్తంగా నైపుణ్యాభివృద్ధిపై కృషి దిశగా ఓడరేవులు-నౌకారవాణా-జలమార్గాల మంత్రిత్వ శాఖ 2020 ఆగస్టు 20న నైపుణ్యాభివృద్ధి-వ్యవస్థాపన మంత్రిత్వశాఖతో అవగాహన ఒప్పందం కుదుర్చుకుంది. సముద్ర రంగంతోపాటు ఓడరేవులకు సంబంధించి సహజసిద్ధ సామర్థ్యాల సద్వినియోగం, సామర్థ్యాల మెరుగుదల దిశగా ఈ ఒప్పందం కుదిరింది. రెండుశాఖల మధ్య ఈ అవగాహన ఒప్పందం నేపథ్యంలో నేడు వేగంగా మారిపోతున్న పోటీ ప్రపంచంలో పరిస్థితులను ఎదుర్కొనడంతోపాటు సాగరమాల పథకం, ప్రధానమంత్రి నైపుణ్యాభివృద్ధి పథకం  లక్ష్యాలకు అనుగుణంగా రేవులచోదిత శ్రేయస్సు సాధనకు ఒక సంయుక్త సహకార చట్రం ఏర్పాటు కానుంది.
దీంతోపాటు దీన్దయాళ్ ఉపాధ్యాయ్ గ్రామీణ నైపుణ్య యోజన , సాగరమాల పథకాలకు తగినట్లు సముద్ర రంగంలో నైపుణ్యాభివృద్ధి లక్ష్యంగా గ్రామీణాభివృద్ధి మంత్రిత్వశాఖతోనూ 2017 మే నెలలో ఓడరేవుల మంత్రిత్వశాఖ ఒక అవగాహన ఒప్పందం కుదుర్చుకుంది. కాగా, ఈ ఒప్పందం అమలు గడువు 2022 ఏప్రిల్ నెలలో మరింత పొడిగించబడింది.
ఈ ఒప్పందాల నేపథ్యంలో ప్రస్తుతం జవహర్లాల్ నెహ్రూ రేవుల ప్రాధికార సంస్థ  ఇప్పటికే బహుళ నైపుణ్యాభివృద్ధి కేంద్రాన్ని  నిర్వహిస్తోంది. డీడీయూ-జీకేవై, సాగరమాల పథకాల సంలీన అమలులో భాగంగా మొత్తం 57 రకాల అర్హతల నైపుణ్యాభివృద్ధి కార్యక్రమాలు నిర్వహించబడుతున్నాయి. వీటితోపాటు ఓడరేవుల శాఖ, నైపుణ్యాభివృద్ధి శాఖల మధ్య తాజా ఒప్పందం మేరకు మరో 10 రకాల కార్యక్రమాలను రూపొందించనున్నారు. ప్రధాన రేవులలో ’ఎంఎస్డీసీ’లతోపాటు పథకాల అమలు సంస్థల  ద్వారానూ అనేక నైపుణ్యాభివృద్ధి కేంద్రాలు ఏర్పాటు చేయబడ్డాయి. మొత్తంమీద డీడీయూ-జీకేవై, సాగరమాల సంలీన పథకం, ‘పీఎంకేవీవై’లకింద 4,000 మందికిపైగా నైపుణ్య శిక్షణ, నైపుణ్య పునశ్చరణ, నైపుణ్య ఉన్నతీకరణ శిక్షణ పొందారు.
నైపుణ్యాభివృద్ధి శిక్షణ కార్యక్రమాలు ప్రారంభమైన నాటినుంచీ డీడీయూ-జీకేవై, సాగరమాల సంలీన పథకం కింద రాష్ట్రాలు/కేంద్రపాలిత ప్రాంతాలకు మొత్తం రూ.77.02 కోట్లు మంజూరు చేయగా, ఇప్పటికే రూ.36.29 కోట్ల మేర నిధులు విడుదల చేయబడ్డాయి.
ఓడరేవులు-నౌకారవాణా-జలమార్గాల మంత్రి శ్రీ సర్బానంద సోనోవాల్ లోక్సభలో ఒక ప్రశ్నకు ఇచ్చిన లిఖితపూర్వక సమాధానంలో ఈ సమాచారం వెల్లడించారు.
ఉక్కు మంత్రిత్వ శాఖ
స్టీలు ఉత్పత్తి పెంపునకు పిఎల్ఐ పథకం
స్పెషాలిటీ స్టీలుకు సంబంధించి 5 స్థూల ఉత్పత్తి కేటగిరీలలో రూ 6,322 కోట్ల రూపాయలను రాగల 5 సంవత్సరాలలో విడుదలకు ,ఉత్పాదకతతో ముడిపడిన ప్రోత్సాహక పథకం  కి సంబంధించిన సవివరమైన మార్గదర్శకాలను ప్రభుత్వం 2021 అక్టోబర్ 20 న విడుదల చేసింది.
(ఈ పథకం కంపెనీల చట్టం 2013 కింద రిజిస్టర్ అయిన కంపెనీలకు వర్తిస్తుంది.
ఈ పథకం కంపెనీల చట్టం, 2013 కింద నమోదైన కంపెనీలకు ఉత్పత్తి-అనుసంధాన ప్రోత్సాహాన్ని అందజేస్తుంది, ఇది మార్గదర్శకాలలో సూచించిన దరఖాస్తు ప్రక్రియ ద్వారా అర్హత కల్పిస్తుంది. ప్రతి ఉత్పత్తి ఉప-కేటగిరీకి నిర్దేశించిన విధంగా ఉత్పత్తి పెరుగుదల సాధించి, తయారీ రంగంలోని ఆ యా ఉత్పత్తుల ఉప కేటగరీ లో నూతన సామర్ధ్యం సృష్టించేందుకు కనీస నిర్దేశిత పెట్టుబడి పెట్టేవాటికి అర్హత కల్పిస్తుంది.
ఇందుకు సంబంధించి మంత్రిత్వశాఖ 2021 అక్టోబర్ 25న ఒక సదస్సును ఏర్పాటు చేసింది. ఇందులో స్టీల్ అథారిటీ ఆఫ్ ఇండియా సహాయ అన్ని దేశీయ స్టీలు ఉత్పత్తి కంపెనీలు పాల్గోన్నాయి. సెయిల్ తోపాటు వివిధ కంపెనీలు పెట్టుబడులకు సంబంధించి వాణిజ్యపరమైన అంశాలు, మార్కెట్ తీరు ఆధారంగా నిర్ణయాలు తీసుకోవడం జరిగింది. ఆసక్తిగల పార్టీల నుంచి దరఖాస్తుల స్వీకరణకు వివిధ ఏర్పాట్లు కూడా చేయడం జరిగింది.
ఈ సమాచారాన్ని కేంద్ర స్టీలు శాఖ మంత్రి శ్రీ రామ్ చంద్ర ప్రసాద్ సింగ్ లోక్సభకు ఇచ్చిన లిఖితపూర్వక సమాధానంలో తెలిపారు.
ప్రధాన మంత్రి కార్యాలయం
ఫిబ్రవరి 17వ తేదీ న ఇకనామిక్ టైమ్స్ గ్లోబల్ బిజినెస్ సమిట్ లో ప్రసంగించనున్నప్రధాన మంత్రి
ప్రధాన మంత్రి శ్రీ నరేంద్ర మోదీ ఫిబ్రవరి 17వ తేదీ నాడు రాత్రి దాదాపు గా 7 గంటల 40 నిమిషాల కు దిల్లీ లోని హోటల్ తాజ్ పేలెస్ లో ఇకనామిక్ టైమ్స్ గ్లోబల్ బిజినెస్ సమిట్ ను ఉద్దేశించి ప్రసంగించనున్నారు.
‘‘రిజిలియన్స్, ఇన్ ఫ్లుయెన్స్, డామినెన్స్’’ అనేది ఈ గ్లోబల్ బిజినెస్ సమిట్ యొక్క ఇతివృత్తం గా ఉంది. ఈ రెండు రోజు ల శిఖర సమ్మేళనం ఫిబ్రవరి 17వ మరియు 18వ తేదీల లో జరుగుతున్నది.
ఏటా జరిగే ఈ గ్లోబల్ బిజినెస్ సమిట్ కు ద టైమ్స్ గ్రూపు ఆతిథేయి గా వ్యవహరిస్తున్నది. ఈ కార్యక్రమం ఆర్థిక రంగం లో కీలక సవాళ్ళ కు పరిష్కార మార్గాల ను అందించ గోరిన ఆలోచనపరుల ను, విధాన రూపకర్తల ను, విద్య రంగ ప్రముఖులను, మరియు కార్పొరేట్ ప్రముఖుల ను ఒక ఉమ్మడి వేదిక మీద కు తీసుకు వస్తుంది. ఈ శిఖర సమ్మేళనం లో 40 సదస్సుల లో 200 మంది కి పైగా వ్యాపార రంగ ప్రముఖులు వారి అభిప్రాయాల ను వ్యక్తం చేయనున్నారు.(
ప్రధాన మంత్రి కార్యాలయం
ప్రధాన మంత్రి శ్రీ నరేంద్ర మోదీ కి, మరియు యుఎస్ఎ ఉపాధ్యక్షురాలు కమలా హారిస్ కు మధ్య జరిగిన సమావేశం
ప్రధాన మంత్రి శ్రీ నరేంద్ర మోదీ యునైటెడ్ స్టేట్స్ ఆఫ్ అమెరికా ను సందర్శించిన కాలం లో 2021 సెప్టెంబర్ 23 న వాశింగ్ టన్ డిసి లో యుఎస్ఎ ఉపాధ్యక్షురాలు కమలా హారిస్ గారి తో సమావేశమయ్యారు.
వారు ఇద్దరు ఈ తొలిసారి ముఖాముఖి సమావేశం పట్ల సంతోషాన్ని వ్యక్తం చేశారు. ఇంతకు ముందు 2021 జూన్ లో వారు టెలిఫోన్ ద్వారా జరిపిన సంభాషణ ను ఈ సందర్భం లో వారు ఆప్యాయం గా గుర్తు కు తెచ్చుకొన్నారు. నేత లు ఇరువురు అఫ్ గానిస్తాన్ సహా ప్రపంచం లో ఇటీవలి మార్పు చేర్పుల పై వారి వారి అభిప్రాయాల ను ఒకరి కి మరొకరు వెల్లడి చేసుకొన్నారు. ఒక స్వేచ్ఛాయుతమైన, బాహాటమైన, అన్ని పక్షాల ను కలుపుకొని పోయేటటువంటి ఇండో-పసిఫిక్ ప్రాంతాన్ని ఆవిష్కరించే దిశ లో పని చేయాలనే నిబద్ధత ను వారు ఈ సందర్భం లో పునరుద్ఘాటించారు.
నేతలు ఇద్దరు వారి వారి దేశాల లో కోవిడ్-19 స్థితి ని గురించి చర్చించారు. టీకాకరణ ను త్వరిత తగిన పూర్తి చేయాలనే ప్రయత్వం ద్వారా మహమ్మారి ని అదుపు లోకి తీసుకు రావడానికి ప్రస్తుతం జరుగుతున్న కృషి తో పాటు కీలకమైన మందుల ను, చికిత్స సంబంధి, ఆరోగ్య సంరక్షణ సంబంధి ఉపకరణాలు ఎటువంటి లోటు లేకుండా సరఫరా అయ్యేందుకు పూచీపడడం అనే అంశాలు కూడా చర్చ కు వచ్చాయి.
జలవాయు పరివర్తన అంశం లో సహకార పూర్వకమైన చర్యల ప్రాముఖ్యం ఎంతైనా ఉంది అని ఉభయ పక్షాలు అంగీకరించాయి. నవీకరణ యోగ్య శక్తి ఉత్పత్తి ని పెంచడం కోసం భారతదేశం అలుపెరుగని ప్రయాసలు చేస్తోందని, ఇటీవలే నేశనల్ హైడ్రోజన్ మిశన్ ను ప్రారంభించిందని ప్రధాన మంత్రి ప్రస్తావించారు. పర్యావరణ పరం గా స్థిరత్వాన్ని ప్రోత్సహించడం కోసం జీవనశైలి లో మార్పు తీసుకురావడానికి పెద్ద పీట వేయాలి అని కూడా ఆయన నొక్కిచెప్పారు.
అంతరిక్ష రంగం లో సహకారం, సమాచార సాంకేతిక విజ్ఞాన రంగం లో సహకారం, ప్రత్యేకించి క్రిటికల్ టెక్నాలజీ లో సహకారం తో పాటు ఆరోగ్య రంగం లో సహకరించుకోవడం సహా భవిష్యత్తు లో సహకరించుకోదగ్గ రంగాల పైన కూడా వారు చర్చించారు. పరస్పర ప్రయోజనకరమైన విద్య రంగ సంబంధాలు, రెండు దేశాల నడుమ జ్ఞానం, నూతన ఆవిష్కరణ లు, ప్రతిభ ఆధారం గా ప్రజలక ప్రజలకు మధ్య చైతన్యవంతమైన సంబంధాలను మరింత పటిష్టపరచుకోవడం పట్ల నేత లు సమ్మతి ని వ్యక్తం చేశారు.
ఉపాధ్యక్షురాలు కమలా హారిస్ గారి ని, సెకండ్ జెంటిల్ మేన్ శ్రీ డగ్ లస్ ఎమ్హాఫ్ గారి ని త్వరలోనే భారతదేశానికి విచ్చేయవలసిందంటూ ప్రధాన మంత్రి శ్రీ నరేంద్ర మోదీ ఆహ్వానం పలికారు.
జౌళి మంత్రిత్వ శాఖ
కేంద్ర జౌళి మంత్రిత్వ శాఖలో రాజ్యాంగ దినోత్సవం నిర్వహణ
కేంద్ర జౌళి మంత్రిత్వ శాఖలో ఈ రోజు రాజ్యాంగ దినోత్సవాన్ని నిర్వహించారు. రాజ్యాంగ దినోత్సవం సందర్భంగా కేంద్ర జౌళి మంత్రిత్వ శాఖ కార్యదర్శి శ్రీ రవి కపూర్ ఈ రోజు ఇక్కడ గౌరవ భారత రాష్ట్రపతితో పాటు రాజ్యాంగం యొక్క పీఠికను చదవేందుకు మంత్రిత్వ శాఖ సీనియర్ అధికారులకు నాయకత్వం వహించారు. డీసీ , కార్యదర్శి  మన ప్రజాస్వామ్య విలువలను నిలబెట్టడానికి, మన రాజ్యాంగం- న్యాయం, స్వేచ్ఛ, సమానత్వం, సోదరభావం యొక్క సూత్రాలకు కట్టుబడి ఉంటామంటూ మంత్రిత్వ శాఖ అధికారులతో ప్రతిజ్ఞ చేయించారు. పరిచర్యలో భాగంగా రాజ్యాంగ పీఠిక సంతకం బోర్డును జౌళి మంత్రిత్వ శాఖలో ఏర్పాటు చేశారు. "రాజ్యాంగ విలువలు & ప్రాథమిక సూత్రాలు" అనే వెబ్నార్లో అధికారులు పాల్గొన్నారు. ఈ సందర్భంగా “భారత రాజ్యాంగం” పై ఒక వ్యాసరచన పోటీ కూడా నిర్వహించబడింది.
ప్రధాన మంత్రి కార్యాలయం
ప్రధాన మంత్రికిసాన్ సమృద్ధి కేంద్రాలు ఆర్థిక వ్యవస్థ ను మరియు రైతుల సంక్షేమాన్ని శక్తివంతం గామలచడం లో గేమ్ చేంజర్ గా ఉంటున్నాయి: ప్రధాన మంత్రి
ప్రధాన మంత్రి కిసాన్ సమృద్ధి కేంద్రాల  యొక్క ప్రాముఖ్యాన్ని గురించి కేంద్ర మంత్రి డాక్టర్ శ్రీ మన్ సుఖ్ మాండవియా వ్రాసిన ఒక వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు.
రసాయనాలు మరియు ఎరువుల శాఖ కేంద్ర మంత్రి డాక్టర్ శ్రీ మన్ సుఖ్ మాండవియా ట్వీట్ ను ప్రధాన మంత్రి కార్యాలయం రీట్వీట్ చేస్తూ -
‘‘పిఎమ్ కిసాన్ సమృద్ధి కేంద్రాలు రైతుల కు శక్తి ని ఇచ్చే మరియు దేశ ఆర్థిక వ్యవస్థ కు ఊతం గా నిలవడం లో గేమ్ చేంజర్ గా నిరూపణ అవుతున్నాయి అని కేంద్ర మంత్రి శ్రీ @mansukhmandviya వ్రాశారు.’’ అంటూ ఒక ట్వీట్ లో తెలిపింది.
ఆర్థిక మంత్రిత్వ శాఖ
2022 డిసెంబర్తో ముగిసిన త్రైమాసికానికి ప్రభుత్వ రుణ నిర్వహణపై త్రైమాసిక నివేదిక
కేంద్ర ఆర్థిక శాఖ ఆధ్వర్యంలోని ప్రభుత్వ రుణ నిర్వహణ విభాగం , ప్రభుత్వ రుణ నిర్వహణపై 2010-11 ఏప్రిల్-జూన్ త్రైమాసికం  నుంచి క్రమం తప్పకుండా నివేదిక విడుదల చేస్తోంది. ఇప్పుడు, 2022 అక్టోబర్-డిసెంబర్ త్రైమాసికానికి సంబంధించిన  నివేదికను విడుదల చేసింది.
క్యూ3ఎఫ్వై23లో, కాల గడువు సెక్యూరిటీల ద్వారా, కేంద్ర ప్రభుత్వం రుణ క్యాలెండర్లో నోటిపై చేసిన రూ.3,18,000 కోట్ల మొత్తానికి బదులు రూ.3,51,000 కోట్లను సేకరించింది. . ఈ త్రైమాసికంలో కాల గడువు ముగిసిన రూ.85,377.9 కోట్లను తిరిగి చెల్లించింది. ప్రాథమిక జారీల సగటు రాబడి క్యూ2ఎఫ్వై23లోని 7.33 శాతం నుంచి క్యూ3ఎఫ్వై23లో 7.38 శాతానికి పెరిగింది. కొత్తగా జారీ చేసిన సెక్యూరిటీల సగటు మెచ్యూరిటీల కాల గడువు క్యూ2ఎఫ్వై23లోని 15.62 సంవత్సరాలతో పోలిస్తే క్యూ3ఎఫ్వై23లో 16.56 సంవత్సరాలకు పెరిగింది. 2022 అక్టోబర్-డిసెంబర్లో, క్యాష్ మేనేజ్మెంట్ బిల్లుల ద్వారా కేంద్ర ప్రభుత్వం ఒక్క రూపాయి కూడా సేకరించలేదు. ఈ త్రైమాసికంలో ప్రభుత్వ సెక్యూరిటీల కోసం రిజర్వ్ బ్యాంక్ ఒక్క ఓపెన్ మార్కెట్ లావాదేవీని కూడా చేపట్టలేదు. ఆ త్రైమాసికంలో మార్జినల్ స్టాండింగ్ ఫెసిలిటీ, స్పెషల్ లిక్విడిటీ ఫెసిలిటీ సహా లిక్విడిటీ అడ్జస్ట్మెంట్ ఫెసిలిటీ  కింద ఆర్బీఐ నికర రోజువారీ సగటు ద్రవ్యత రూ.39,604 కోట్లుగా ఉంది.
తాత్కాలిక సమాచారం ప్రకారం, ప్రభుత్వ స్థూల రుణాలు  2022 సెప్టెంబర్ చివరి నాటికి ఉన్న రూ.1,47,19,572.2 కోట్ల నుంచి 2022 డిసెంబర్ చివరి నాటికి రూ.1,50,95,970.8 కోట్లకు స్వల్పంగా పెరిగాయి. త్రైమాసిక ప్రాతిపదికన 2.6 శాతం నృద్ధిని ఇది సూచిస్తుంది. మొత్తం స్థూల రుణాల్లో ప్రజా పద్దుల రుణం 2022 సెప్టెంబర్ చివరి నాటి 89.1 శాతంగా ఉంటే, 2022 డిసెంబర్ చివరి నాటికి 89.0 శాతంగా ఉంది. దాదాపు 28.29 శాతం సెక్యూరిటీలు 5 సంవత్సరాల కంటే తక్కువ కాల గడువుతో ఉన్నాయి.
10-సంవత్సరాల ప్రామాణిక సెక్యూరిటీపై రాబడి 2022 సెప్టెంబర్ త్రైమాసికం ముగిసే సమయానికి 7.40% నుంచి 2022 డిసెంబర్ త్రైమాసికం ముగింపు నాటికి 7.33%కి తగ్గింది. తద్వారా ఆ త్రైమాసికంలో 7 బేసిస్ పాయింట్లు తగ్గింది. ద్రవ్యోల్బణాన్ని నియంత్రించేందుకు, 2022 డిసెంబర్ 7న, రెపో రేటును 5.90% నుంచి 6.25%కు 35 బేసిస్ పాయింట్ల మేర ఆర్బీఐ ఎంపీసీ పెంచింది.
ద్వితీయ మార్కెట్లో, సమీక్ష కాల త్రైమాసికంలో 10 సంవత్సరాల ప్రామాణిక సెక్యూరిటీల్లో ఎక్కువ ట్రేడింగ్ కారణంగా, 7-10 సంవత్సరాల కాల గడువు సెక్యూరిటీల్లో ట్రేడింగ్ కార్యకలాపాలు తగ్గాయి. ఈ త్రైమాసికంలో, ద్వితీయ మార్కెట్లో మొత్తం “కొనుగోలు” లావాదేవీల్లో 24.41 శాతం, మొత్తం “విక్రయ” లావాదేవీల్లో 24.08 శాతం వాటాతో ప్రైవేట్ రంగ బ్యాంకులు ఆధిపత్యం చెలయించాయి. ఆ తర్వాతి స్థానాల్లో విదేశీ బ్యాంకులు, ప్రాథమిక డీలర్లు, ప్రభుత్వ రంగ బ్యాంకులు, మ్యూచువల్ ఫండ్లు ఉన్నాయి. నికర ప్రాతిపదికన చూస్తే, సెకండరీ మార్కెట్లో విదేశీ బ్యాంకులు, ప్రభుత్వ రంగ బ్యాంకులు, ప్రాథమిక డీలర్లు నికర విక్రయదార్లుగా ఉండగా; సహకార బ్యాంకులు, ఎఫ్ఐలు, బీమా కంపెనీలు, మ్యూచువల్ ఫండ్లు, ప్రైవేట్ రంగ బ్యాంకులు, 'ఇతరులు' నికర కొనుగోలుదార్లుగా ఉన్నారు. కేంద్ర ప్రభుత్వ సెక్యూరిటీల కొనుగోళ్లలో, 2022 సెప్టెంబర్ చివరి నాటికి వాణిజ్య బ్యాంకుల వాటా 38.3 శాతంగా ఉండగా, 2022 డిసెంబర్ చివరి నాటికి అది స్వల్పంగా 38.0 శాతానికి తగ్గిందని గణాంకాలు సూచిస్తున్నాయి.
పూర్తి నివేదికను ఇక్కడ చూడండి: అక్టోబర్-డిసెంబర్  కాలానికి ప్రభుత్వ రుణ నిర్వహణపై త్రైమాసిక నివేదిక